== Vurdering ==
Gerhard von Kamptz var uden tvivl en meget dygtig officer, men beskrives også som en stivnakket og fanatisk person. Han udviste dog i nogle tilfælde en rimelig moderat holdning, f.eks. da der den 18. april 1944 udbrød uroligheder i Sønderborg efter at et tysk krigsskib havde skudt mod broen over [[Alssund]] fordi broklappen ikke blev åbnet hurtig nok.<ref>[[Henrik Skov Kristensen]] og [[Inge Adriansen]]: ''Als og Sundeved 1940-45'', Sønderborg 1995, side 86</ref> I forbindelse med den tyske kapitulation 1945 blev von Kamptz som kommandant på Bornholm bragt i et alvorligt dilemma, idet Bornholm på den ene side hørte til Danmark, hvor våbenhvilen og dermed freden var indtrådt, mens han på den anden side lige til det sidste havde klare ordrer fra sine foresatte om ikke at overgive sig til de sovjetiske styrker, men kun til briterne. Von Kamptz holdt sig til sine ordrer og valgte derfor at skyde på de sovjetiske fly. At russerne svarede med vilkårlige fladebombardementer af civile mål, kan ikke lægges ham til last.<ref>Bent Jensen: ''Den lange befrielse'', Odense 1996, side 86</ref>
Personbillede_savnes